LĪGUMS
par valstij piekritīgās mantas – akciju realizāciju


	
	Dokumenta datums ir tā 
elektroniskās parakstīšanas datums




	Valsts akciju sabiedrība “Valsts nekustamie īpašumi”, reģistrācijas Nr. 40003294758, ko saskaņā ar _______________pārstāv _____________________________, no vienas puses, un
______________________________ reģistrācijas Nr. _____________ (personas kods, ja Pircējs ir fiziska persona), ko saskaņā ar ____________________, pārstāv _______________ (neaizpilda, ja Pircējs ir fiziska persona), no otras puses,
pamatojoties uz cenu aptaujas “___________________”, identifikācijas Nr. _____________________, rezultātiem noslēdz šādu līgumu:

1. LĪGUMĀ LIETOTIE TERMINI
1.1. Cenu aptauja – Pārdevēja rīkotā cenu aptauja Valstij piekritīgās mantas – akciju sabiedrības "Kurzemes radio” akciju realizācija”.
1.2. Akciju sabiedrība – akciju sabiedrība “Kurzemes radio”, reģistrācijas Nr. 41203007892.
1.3. Akcijas -  visas šajā Līgumā norādītās un realizējamās Akciju sabiedrības 522 (pieci simti divdesmit divas) reģistrētās akcijas jeb 5.07092 % no kopējo Akcijas sabiedrības akciju skaita, katras akcijas nominālvērtība 9,50 EUR (deviņi eiro un 50 centi). Akciju kārtas numuri no 9585 līdz 10106  (pamatojums: 25.10.2024. Akcionāru reģistra nodalījums Nr.1, ieraksta numurs pēc kārta 2).
1.4. Līgums – šis, starp Pusēm noslēgtais, līgums un visi tā pielikumi.  
1.5. Pārdevējs - valsts akciju sabiedrība “Valsts nekustamie īpašumi”, reģistrācijas Nr. 40003294758.
1.6. Pircējs - ______________________________ reģistrācijas Nr. _____________ (personas kods, ja Pircējs ir fiziska persona).
1.7. Puse/Puses – Pārdevējs vai Pircējs, vai abi kopā.
1.8. Regula - EIROPAS PARLAMENTA UN PADOMES REGULA (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
1.9. Vēstule -  vēstule, kas pēc Līguma 3.2. punktā minēto nosacījumu izpildes 10 (desmit) darba dienu laikā tiek nosūtīta Pircējam par valstij piekritīgas mantas realizācijas Līguma nosacījumu izpildi.

2. LĪGUMA PRIEKŠMETS
2.1. Pārdevējs pārdod un Pircējs pērk Akcijas atbilstoši Līguma noteikumiem un saskaņā ar  Latvijas Republikas spēkā esošajos normatīvajos aktos noteikto. 
2.2. Akcijas tiek pārdotas vienā veselā paketē. Mazāks Akciju apjoms netiek pārdots, un Pircējam nav tiesību prasīt daļēju Akciju apjoma iegādi.

3. LĪGUMA SUMMA UN NORĒĶINU KĀRTĪBA
3.1. Līguma kopējā summa par Akciju iegādi ir _______ EUR (______________ eiro, ____ centi). Akciju iegādes vērtībai netiek piemērots pievienotās vērtības nodoklis, saskaņā ar Pievienotās vērtības nodokļa likuma 3. panta astoto daļu.
3.2. Pircējs, ņemot vērā jau Cenu aptaujas ietvaros iemaksāto nodrošinājuma summu, pēc Līguma abpusējas parakstīšanas un pēc paziņojuma saņemšanas no Pārdevēja pilnvarotās personas par Akciju sabiedrības dalībnieku atteikšanos no pirmpirkuma tiesību izmantošanas, 10 (desmit) darba dienu laikā samaksā starpību starp Līguma kopējo summu un Pircēja Cenu aptaujā iemaksāto nodrošinājuma summu, veicot bezskaidras naudas pārskaitījumu uz Pārdevēja bankas norēķinu kontu AS “SEB banka”, konta Nr. LV11UNLA0055005657717.
3.3. Par Līguma kopējās summas samaksas dienu uzskatāma diena, kad attiecīgā summa ir saņemta Pārdevēja bankas norēķinu kontā.
3.4. Pilna Līguma kopējās summas samaksa ir obligāts priekšnoteikums Akciju īpašuma tiesību pārejas no Pārdevēja Pircējam noformēšanai Latvijas Republikas Uzņēmumu reģistrā.

4. PUŠU TIESĪBAS UN PIENĀKUMI
4.1. Pircējs, parakstot Līgumu, apliecina, ka tā rīcība ar iegādātajām Akcijām atbildīs Latvijas Republikā spēkā esošo saistošo normatīvo aktu prasībām.
4.2. Pircējam 3 (trīs) darba dienu laikā no Vēstules saņemšanas dienas ir pienākums sagatavot un iesniegt Līguma 9.4.1. apakšpunktā norādītajai Pārdevēja Līguma atbildīgajai personai normatīvajos aktos noteiktos dokumentus, kas nepieciešami izmaiņu veikšanai Latvijas Republikas Uzņēmumu reģistrā, un kurus nepieciešams parakstīt no Pārdevēja puses. 
4.3. Pircējam ir pienākums 3 (trīs) darba dienu laikā no visu nepieciešamo dokumentu sagatavošanas un parakstīšanas nodrošināt normatīvajos aktos noteiktās darbības, lai veiktu izmaiņas Latvijas Republikas Uzņēmumu reģistrā. 
4.4. Pircējam ir pienākums segt visus ar Akciju īpašuma tiesību pārejas noformēšanu saistītos izdevumus, t.sk., bet ne tikai, valsts nodevas par izmaiņu reģistrēšanu komercreģistrā, maksas par akcionāru reģistra nodalījumu sagatavošanu un reģistrāciju, notariālas apliecināšanas izmaksas (ja tādas nepieciešamas).
4.5. Pircējam īpašuma tiesības uz Akcijām pāriet ar brīdi, kad Līguma 3.1. apakšpunktā noteiktā summa ir saņemta Pārdevēja bankas norēķinu kontā un pēc Vēstules saņemšanas.
4.6. Puses apņemas sniegt otrai Pusei informāciju, kas nepieciešama Līguma savlaicīgai un kvalitatīvai izpildei. Pārdevējs apņemas parakstīt nepieciešamos dokumentus izmaiņu veikšanai Latvijas Republikas Uzņēmumu reģistrā.
4.7. Pircējs uzņemas pienākumu noteiktajos termiņos un pilnā apmērā izpildīt visas procesuālās darbības, kas nepieciešamas Akciju īpašuma tiesību pārejai, t.sk. sniegt un parakstīt visus nepieciešamos dokumentus Akciju sabiedrības valdei un Latvijas Republikas Uzņēmumu reģistram.

5. PUŠU ATBILDĪBA
5.1. Katra Puse ir atbildīga par šī Līguma saistību nepienācīgu izpildi vai neizpildi normatīvajos aktos un Līgumā noteiktajā kārtībā un apmērā.
5.2. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāri pamatoti pierādīts zaudējumu esības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
5.3. Pārdevējs neatbild par Akciju sabiedrības saistībām pret trešajām personām, kā arī par jebkādiem zaudējumiem vai neiegūtu peļņu, kas Pircējam varētu rasties saistībā ar Akciju iegādi vai Akciju sabiedrības turpmāko darbību.
5.4. Pircējs atbild par termiņu un procesuālo prasību ievērošanu, kas nepieciešamas Akciju īpašuma tiesību pārejai. 

6. LĪGUMA KONFIDENCIALITĀTE UN FIZISKO PERSONU DATU AIZSARDZĪBA
6.1. Informācija, kas ietverta Līgumā un Pusēm kļūst zināma saskaņā ar tā izpildi, tiek uzskatīta par konfidenciālu, kas nevar tikt izpausta trešajām personām, izņemot normatīvajos aktos noteiktajos gadījumos.
6.2. Pircējam bez Pārdevēja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu.
6.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
6.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
6.5. Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulas  un Latvijas Republikas normatīvajos aktos noteiktās prasības šādu datu apstrādei un aizsardzībai.
6.6. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.
6.7. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
6.8. Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 24 (divdesmit četri) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

7. NEPĀRVARAMA VARA
7.1. Puses tiek atbrīvotas no atbildības par pilnīgu vai daļēju Līguma neizpildi, ja saistību izpilde nav iespējama nepārvaramas varas apstākļu iestāšanās rezultātā. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu.

8. LĪGUMA TERMIŅŠ UN IZBEIGŠANAS NOSACĪJUMI
8.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.
8.2. Līgums ir noslēgts vienreizēja darījuma veikšanai.
8.3. Pārdevējs vienpusēji izbeidz Līguma darbību, 3 (trīs) darba dienas iepriekš rakstveidā paziņojot par to Pircējam uz Līgumā norādīto Pircēja e-pasta adresi (fiziskai personai)/ eAdresi (juridiskai personai), ja Akciju sabiedrības akcionārs/-ri pieņem lēmumu izmantot pirmpirkuma tiesības un ar Akciju sabiedrības akcionāru/-iem tiek noslēgts un izpildīts Līgums par Akciju sabiedrības akciju realizāciju.
8.4. Ja Pircējs neizpilda:
8.4.1. Līguma 3.2. punktā noteiktās saistības (neveic apmaksu Līguma 3.2. punktā norādītajā apmērā un termiņā) Līgums zaudē spēku trešajā darba dienā pēc Līguma 3.2. punktā noteiktā termiņa beigām, par ko Līguma 9.4.1. apakšpunktā norādītā Pārdevēja Līguma atbildīgā persona nosūta paziņojumu Pircējam  e-pastā vai eAdresē;
8.4.2. Līguma 4.2. un/vai 4.3. punktā noteiktās saistības (noteiktajā termiņā nenodrošina normatīvajos aktos noteiktās darbības, lai veiktu izmaiņas Latvijas Republikas Uzņēmumu reģistrā) un Līguma 4.2. un/vai 4.3. punktā noteiktās saistības nav izpildījis 5 (piecu) darba dienu laikā pēc Pārdevēja paziņojuma (brīdinājuma) nosūtīšanas dienas, Līgums zaudē spēku sestajā darba dienā pēc Līguma 8.4.2. apakšpunktā norādītā paziņojuma (brīdinājuma) nosūtīšanas dienas.
8.5. Pārdevējam ir tiesības nekavējoties vienpusēji atkāpties no Līguma, ja Pircējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
8.6. Vienpusējā Līguma izbeigšanas gadījumā, izņemot Līguma 8.3. punktā norādīto gadījumu, Pārdevējs 10 (desmit) darba dienu laikā no Līguma izbeigšanas dienas atmaksā Pircējam tā samaksāto starpību starp Līguma kopējo summu un Pircēja Cenu aptaujā iemaksāto nodrošinājuma summu, pārskaitot minēto naudas summas starpību uz Pircēja Līgumā norādīto bankas norēķina kontu. Cenu aptaujas ietvaros Pircēja samaksāta nodrošinājuma summa Pircējam netiek atmaksāta.
8.7. Ja Līgums tiek izbeigts Līguma 8.3. punktā noteiktajā gadījumā, Pārdevējs 10 (desmit) darba dienu laikā no dienas, kad Pircējam nosūtīts paziņojums par Līguma izbeigšanu, atmaksā Pircējam Cenu aptaujas ietvaros iemaksāto nodrošinājuma summu, pārskaitot to uz Pircēja Līgumā norādīto bankas norēķina kontu.

9. NOSLĒGUMA NOTEIKUMI
9.1. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
9.2. Visi strīdi, kas rodas  Līguma saistībā, vispirms tiek risināti Pušu savstarpējās sarunās. Ja sarunās strīdu atrisināt neizdodas, tad jebkurš strīds, domstarpība vai prasība, kas izriet no Līguma, tiks izšķirts Latvijas Republikas tiesā, piemērojot Latvijas Republikas spēkā esošos normatīvos aktus. 
9.3. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
9.4. Puses vienojas, ka ar Līguma izpildi saistītos jautājumus risinās šādas Pušu Līguma atbildīgās personas:
9.4.1. no Pārdevēja puses: _________________________, e-pasts: _____________@vni.lv, tālr. Nr. +371 _________________________;
9.4.2. no Pircēja puses: ____________________________, e-pasts:_________________, tālr. Nr. +371 ____________________.
9.5. Visi paziņojumi Līguma sakarā izdarāmi rakstiski un nosūtāmi otrai Pusei uz eAdresi (juridiskai personai) /e-pasta adresi (fiziskai personai) vai pa pastu. Elektroniskā pasta paziņojumi, kas nosūtīti uz Līguma atbildīgo personu elektroniskā pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu. Elektroniskajām vēstulēm jābūt parakstītām ar elektronisko parakstu un apstiprinātām ar laika zīmogu atbilstoši normatīvo aktu prasībām. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu.
9.6. Pārdevēja Līguma atbildīgā persona nav pilnvarota veikt grozījumus Līgumā un tā pielikumā.
9.7. Līgums ir izstrādāts latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu.
10. PUŠU REKVIZĪTI UN PARAKSTI:
	Pārdevējs: 
Valsts akciju sabiedrība
“Valsts nekustamie īpašumi”
Vienotais reģistrācijas Nr.40003294758
PVN reģ. Nr.LV40003294758
Juridiskā adrese: Talejas iela 1, Rīga, LV-1026
Banka: AS “SEB banka”
Kods: UNLALV2X
Konta Nr. LV11UNLA0055005657717
Tālrunis: 80002000
eAdrese (oficiālais elektroniskais saziņas kanāls) 
e-pasta adrese: vni@vni.lv 


_________________________
(paraksts*)

	Pircējs:
_____________________________

Personas kods/vienotais reģistrācijas Nr. ______

Tālrunis: ____________
eAdrese (oficiālais elektroniskais saziņas kanāls) 
e-pasta adrese: ______________


______________
(paraksts*)



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, 
KAS SATUR LAIKA ZĪMOGU. 
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.
